Frida Nokken

Frida Nokken (født 20. september 1948 i Fredrikstad) er utdannet cand.polit. fra Universitetet i Oslo. Hun har hatt en rekke lederstillinger i norsk offentlig administrasjon, blant annet som personaldirektør i Posten Norge 1992–95 og toll- og avgiftsdirektør 1995–99. Hun var rådsdirektør i Nordisk råd 1999–2007. Fra 2007 er Frida Nokken HR-direktør i Skatteetaten.

Nokken sitter i styret for International Alert i London (2006- ) og Norges musikkhøyskole 1996–2002. Hun har vært styreleder ved Institutt for fredsforskning (PRIO) 1995–2000.

 Eksterne lenker 


Kategori:Norske statsvitere
Kategori:Personer tilknyttet Institutt for fredsforskning (PRIO)
Kategori:Personer fra Fredrikstad kommune